## **PREZENTAREA UNITĂŢII ŞCOLARE**

 Asezare:

 Comuna Pietrosita, este asezata in partea de nord a judetului, de o parte si de alta a raului Ialomita, la 36 km de vechea capitala a tarii- Targoviste, la 22 km de binecunoscuta statiune balneo-climaterica Pucioasa, la poalele Bucegilor, in potcoava formata de culmile domoale ale dealurilor.

 Comuna este relativ mica si se intinde pe o suprafata de circa 25-30 km.

 Satul Pietrosita cuprinde aproximativ 1200 de familii cu 1-2 copii, in general avand o populatie de 3485 locuitori.

 Scurt istoric:

 Ca in toate satele de pe intinsul tarii, biserica era focarul de unde oamenii puteau gusta cata putina stiinta de carte. Asa s-a intamplat in 1839, cand preotul satului, impreuna cu alti sateni instariti i-au adus aici pe fratii Gheorghe si Nicolae Caciula, stiutori de carte, primul tarcovnic, cel de-al doilea invatator de tara.

 Astfel in anul 1840, este inchiriata o casa si se intemeiaza, curajos pentru acel timp, prima scoala din Pietrosita.

 In anul 1967 a fost finalizat localul nou al scolii care astazi functioneaza sub numele de scoala cu clasele I-VIII „Sfantul Nicolae” Pietrosita, care are opt sali de clasa, directiune, secretariat, cancelarie, biblioteca, arhiva. Deci, de la inceput, cladirea a fost construita pentru a fi scoala de sine statatoare, independenta, necesara copiilor din comuna Pietrosita.

 In anul 2006-2007 a fost reabilitata si modernizata cu mobilier nou si functional pentru ca procesul instructiv-educativ sa se poata desfasura in conditii optime.